钦定古今图书集成/明伦汇编/官常典/第423卷 > 宋
## 钦定古今图书集成/明伦汇编/官常典/第423卷 > 宋

宋仍以尚主者拜驸马都尉，奉朝请，又设车府，令隶
驾部。

按《宋书百官志》，“奉朝请无员，亦不为官。”汉东京罢省
三公、外戚、宗室、诸侯，多奉朝请。奉朝请者，奉朝会请
召而已。晋武帝亦以宗室、外戚为奉车、驸马、骑都尉，
而奉朝请焉。元帝为晋王，以参军为奉车都尉，掾属
为驸马都尉，行参军、舍人为骑都尉，皆奉朝请。后省
奉车、骑都尉，唯留驸马都尉、奉朝请。永初已来，以奉
朝请选杂，其尚主者唯拜驸马都尉。三都尉并汉武
帝置。孝建初，奉朝请，省驸马都尉。三都尉秩比二千
石。

车府。令，一人。丞一人，秦官也。二汉、魏、晋并隶太仆。太仆既省，隶尚书驾部三都尉，第六品。